**Δ Ε Λ Τ Ι Ο Τ Υ Π Ο Υ**

**ΚΔΒΜ ΗΡΑΚΛΕΙΟΥ, 17/02/2020**

**Θέμα: Νέα προγράμματα του Κέντρου Διά Βίου Μάθησης (Κ.Δ.Β.Μ.) Δήμου Ηρακλείου Κρήτης**

Ενημερώνουμε κάθε ενδιαφερόμενο/η ότι ο Δήμος Ηρακλείου, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης και Διά Βίου Μάθησης) και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Ηρακλείου στο οποίο υλοποιούνται προγράμματα Γενικής Εκπαίδευσης Ενηλίκων με εκπαιδευτικές δράσεις Εθνικής και Τοπικής Εμβέλειας.

**Το Κ.Δ.Β.Μ. Δήμου Ηρακλείου ανακοινώνει δύο νέα προγράμματα, για τα οποία οι ενδιαφερόμενοι μπορούν να υποβάλλουν τις αιτήσεις, τους έως 28 Φεβρουαρίου 2020:**

|  |  |  |
| --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ ΣΕ ΩΡΕΣ** |
| 1 | Αγωγή Υγείας – Πρώτες Βοήθειες | 25 |
| 2 | Τοπική κοινότητα μάθησης: Λέσχη λογοτεχνίας | 25 |

**Από τα προγράμματα που βρίσκονται σε εξέλιξη, υπάρχουν ακόμα θέσεις για τα παρακάτω:**

|  |  |  |
| --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ ΣΕ ΩΡΕΣ** |
| 1 | Νέες Τεχνολογίες στην Τρίτη Ηλικία | 25 |
| 2 | Οικολογικές λύσεις για το σπίτι | 25 |
| 3 | Σύγχρονες Τραπεζικές Συναλλαγές | 25 |
| 4 | Βελτιώνω την ορθογραφία μου | 25 |
| 5 | Ελληνικό Αλφαβητικό σύστημα | 25 |
| 6 | Διαδικτυακά εργαλεία και υπηρεσίες στην καθημερινή ζωή | 25 |

Τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων.

Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με φωτοτυπία του δελτίου αστυνομικής ταυτότητας ή του διαβατηρίου του υποψήφιου.

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».**

Για πληροφορίες και δηλώσεις συμμετοχής απευθυνθείτε **στο Κέντρο Κοινότητας Δήμου Ηρακλείου.**  **Ωράριο:** 09:00- 13:00

**Τηλ. :** 2813 409 541, 542

**Ταχ. Διεύθυνση:** Σοφοκλή Βενιζέλου, Σκορδύλων και Χαρκούτση (Παλιά Λαχαναγορά), ΤΚ 71202

Θα τηρηθεί σειρά προτεραιότητας.